CELEX: 62020CN0192
Language: lt
Date: 2020-05-05 00:00:00
Title: Byla C-192/20: 2020 m. gegužės 5 d. Krajský súd Prešov (Slovakija) pateiktas prašymas priimti prejudicinį sprendimą byloje Prima banka Slovensko a.s. / HD

5.10.2020   
            
            
               LT
            
            
               Europos Sąjungos oficialusis leidinys
            
            
               C 329/3
            
         
      2020 m. gegužės 5 d.Krajský súd Prešov (Slovakija) pateiktas prašymas priimti prejudicinį sprendimą byloje Prima banka Slovensko a.s. / HD
      
      (Byla C-192/20)
      (2020/C 329/04)
      Proceso kalba: slovakų
      
         Prašymą priimti prejudicinį sprendimą pateikęs teismas
      
      
         Krajský súd Prešov
      
      
         Šalys pagrindinėje byloje
      
      
         Ieškovė: Prima banka Slovensko a.s.
      
      
         Atsakovas: HD
      
         Prejudiciniai klausimai
      
      
                  1.
               
               
                  Ar Direktyva 93/13 (1) dėl nesąžiningų sąlygų sutartyse su vartotojais, o konkrečiai jos 6 straipsnio 1 dalis ir 7 straipsnio 1 dalis, atsižvelgiant į Europos Sąjungos Teisingumo Teismo išaiškinimą, pateiktą sujungtose bylose C-96/16 ir C-94/17 (ECLI:EU:C:2018:643) priimtame sprendime, turi būti aiškinama taip, kad ja draudžiama tokia teisės norma kaip antai Občiansky zákonník (Civilinis kodeksas) 54 straipsnio 1 dalies pamatinė apsaugos nuostata, kuri neleidžia nustatyti tokių sutarties sąlygų, kurios pablogintų vartotojo padėtį palyginti su teisės norma, kurioje numatytos šios kreditoriaus teisės vartotojui vėluojant grąžinti kreditą:
                  
                              —
                           
                           
                              kreditoriaus teisė į delspinigius, kurių dydis neturi viršyti nustatytojo vyriausybės,
                           
                        
                              —
                           
                           
                              kreditoriaus teisė į kitas sankcijas, kurias jis gali taikyti vartotojui ir kurios kartu su delspinigiais neturi viršyti likusios kredito dalies pagrindinės sumos,
                           
                        
                              —
                           
                           
                              kreditoriaus teisė į žalos atlyginimą, jei kreditoriaus patirta žala yra didesnė už delspinigius, t. y. be jokio apribojimo, atsižvelgiant į faktiškai patirtus nuostolius.
                           
                        
            
                  2.
               
               
                  Jeigu atsakymas į pirmąjį klausimą būtų teigiamas, ar aukštas vartotojų teisių apsaugos lygis pagal Europos Sąjungos pagrindinių teisių chartijos 38 straipsnį ir Sutarties dėl Europos Sąjungos veikimo 4 straipsnio 2 dalis ir 169 straipsnio 1 dalis kliudo tam, kad vartotojas, vėluojantis įvykdyti sutartines prievoles, padengtų kreditoriaus patirtas fiksuoto dydžio sąnaudas, o ne sumokėtų kreditoriaus faktiškai patirtos žalos ekvivalentą, net jei faktinė žala yra mažesnė už fiksuoto dydžio sąnaudas?
               
            
         (1)  1993 m. balandžio 5 d. Tarybos Direktyva 93/13/EEB dėl nesąžiningų sąlygų sutartyse su vartotojais (OL L 95, 1993, p. 29; 2004 m. specialusis leidimas lietuvių k., 15 sk., 2 t., p. 288).